CELEX: 32011R1352
Language: hu
Date: 2011-12-20 00:00:00
Title: A Bizottság 1352/2011/EU végrehajtási rendelete ( 2011. december 20. ) az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló 1236/2005/EK tanácsi rendelet módosításáról

21.12.2011   
            
            
               HU
            
            
               Az Európai Unió Hivatalos Lapja
            
            
               L 338/31
            
         A BIZOTTSÁG 1352/2011/EU VÉGREHAJTÁSI RENDELETE
   (2011. december 20.)
   az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló 1236/2005/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló, 2005. június 27-i 1236/2005/EK tanácsi rendeletre (1) és különösen annak 12. cikke (2) bekezdésére,
   mivel:
   
               (1)
            
            
               Az 1236/2005/EK rendelet tilalmat ír elő a halálbüntetéstől, kínzástól vagy más kegyetlen, embertelen vagy megalázó bánásmódtól vagy büntetéstől eltérő egyéb gyakorlati használatra nem alkalmas áruk bármely kivitelére, valamint ellenőrzéseket az ilyen célokra használható egyes termékek kivitelére. Ez a rendelet tiszteletben tartja az Európai Unió Alapjogi Chartájában meghatározott alapvető jogokat, és figyelembe veszi az ott elismert elveket, különösen az emberi méltóság tiszteletben tartását és megőrzését, az élethez való jogot, valamint a kínzás és más embertelen vagy megalázó bánásmód vagy büntetés tilalmát.
            
         
               (2)
            
            
               A közelmúltban néhány esetben harmadik országokba exportált gyógyszerkészítményeket más célra használtak fel, halálbüntetés végrehajtása céljából fecskendő segítségével halálos adagot adtak be. Az Unió minden körülmények között helyteleníti a halálbüntetést, és annak egyetemes eltörlésére törekszik. Az exportőrök tiltakoztak az ellen, hogy őket akaratuk ellenére összefüggésbe hozzák az általuk gyógyászati felhasználásra kifejlesztett készítményekkel történő ilyen jellegű visszaéléssel.
            
         
               (3)
            
            
               Ezért szükséges, hogy az egyes gyógyszerkészítmények halálbüntetés végrehajtása céljából való felhasználásának megelőzése érdekében kiegészítsék a kereskedelmi korlátozások alá eső termékek jegyzékét, valamint biztosítsák, hogy ebben a tekintetben valamennyi uniós gyógyszerkészítmény-exportálóra ugyanazok a feltételek vonatkoznak. Az érintett gyógyszerkészítményeket többek között érzéstelenítésre és nyugtatásra fejlesztették ki, ezért kivitelükre nem kell teljes mértékű tilalmat előírni.
            
         
               (4)
            
            
               Szükséges továbbá az elektromos sokkolószíjak kereskedelmére vonatkozó tilalom kiszélesítése, hogy az a testen viselt olyan hasonló eszközökre is vonatkozzon, mint például az elektromos karsokkolók és elektromos sokkolópántok, amelyek hatása az elektromos sokkolószíjakéval megegyező.
            
         
               (5)
            
            
               Szükséges a bűnüldözési célokra nem elfogadható tüskés rendőrbotok kereskedelmének betiltása. Jóllehet a tüskék jelentős fájdalmat vagy szenvedést okozhatnak, a tüskés rendőrbotok a közönséges rendőrbotokhoz képest nem tűnnek hatékonyabbnak zavargások megfékezésére vagy önvédelemre, ezért a tüskék által okozott fájdalom vagy szenvedés kegyetlen és nem feltétlenül szükséges zavargások megfékezésére vagy önvédelemre.
            
         
               (6)
            
            
               Az 1236/2005/EK rendelet elfogadását követően változás történt a kombinált nómenklatúra (KN) egyes részeinek számozásában, a vonatkozó KN-kódokat ennek megfelelően aktualizálni kell.
            
         
               (7)
            
            
               Az e rendeletben előírt intézkedések összhangban vannak a közös exportszabályozással foglalkozó bizottság véleményével.
            
         
               (8)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az 1236/2005/EK rendelet II., illetve III. melléklete helyébe az e rendelet I., illetve a II. mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Nem alkalmazandó a III. melléklet 4.1. pontjában felsorolt olyan készítményekre, amelyekre e rendelet hatálybalépése előtt kiviteli nyilatkozatot nyújtottak be.
   
      Ez a rendelet teljes egészében kötelező és közvetlenül alkalmazandó a tagállamokban, a Szerződéseknek megfelelően.
      Kelt Brüsszelben, 2011. december 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 200., 2005.7.30., 1. o.
   
      I. MELLÉKLET
      
         
            „II. MELLÉKLET
            
               A 3. és 4. cikkben említett áruk jegyzéke
            
            
               Bevezető megjegyzés:
            
            Az ebben a mellékletben szereplő KN-kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (1) I. mellékletének második részében meghatározott kódokra utalnak.
            Amennyiben a KN-kód előtt »ex« szerepel, az 1236/2005/EK rendelet hatálya alá tartozó termékek csak a KN-kód egy részének alkalmazási körét képezik, valamint az e mellékletben adott leírás és a KN-kód alkalmazási köre egyaránt meghatározzák ezeket.
            
               Megjegyzés: ez a jegyzék nem tartalmaz orvosi műszaki cikkeket
            
                        KN-kód
                     
                     
                        Leírás
                     
                  
                        1.   Emberek kivégzésére tervezett áruk:
                        
                     
                  
                        ex 4421 90 98
                        ex 8208 90 00
                     
                     
                        
                                    1.1.
                                 
                                 
                                    Akasztófák és nyaktilók.
                                 
                              
                  
                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00
                     
                     
                        
                                    1.2.
                                 
                                 
                                    Emberek kivégzésére szolgáló villamosszékek.
                                 
                              
                  
                        ex 9406 00 38
                        ex 9406 00 80
                     
                     
                        
                                    1.3.
                                 
                                 
                                    Légmentesen záródó, pl. acélból és üvegből készült kamrák, melyeket emberek halálos gáz vagy egyéb halálos anyag alkalmazásával történő kivégzése céljára terveztek.
                                 
                              
                  
                        ex 8413 81 00
                        ex 9018 90 50
                        ex 9018 90 60
                        ex 9018 90 84
                     
                     
                        
                                    1.4.
                                 
                                 
                                    Automatikus fecskendőrendszerek, amelyeket emberek halálos vegyi anyag beadásával történő kivégzése céljából terveztek vagy módosítottak.
                                 
                              
                  
                        2.   Emberek megfékezésére tervezett áruk:
                        
                     
                  
                        ex 8543 70 90
                     
                     
                        
                                    2.1.
                                 
                                 
                                    Fogva tartott egyén testén való viselés céljából alkalmazott elektromos sokkolóeszközök, így például elektromos sokkolószíjak, továbbá elektromos karsokkolók és elektromos sokkolópántok, amelyeket emberek kis áramerősség mellett 10 000 V-ot meghaladó teljesítményű elektrosokkal történő megfékezése céljára terveztek.
                                 
                              
                  
                        3.   Az állítólagosan zendülések megfékezésére tervezett hordozható eszközök:
                        
                     
                  
                        ex 9304 00 00
                     
                     
                        
                                    3.1.
                                 
                                 
                                    Fémből, illetve más anyagokból készült, fémtüskés szárral ellátott rendőrbotok.
                                 
                              
                  
      
      
         (1)  HL L 256., 1987.9.7., 1. o.”
   
   
      II. MELLÉKLET
      
         
            „III. MELLÉKLET
            
               Az 5. cikkben említett áruk jegyzéke
            
            
               Bevezető megjegyzés:
            
            Az ebben a mellékletben szereplő KN-kódok a vám- és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének második részében meghatározott kódokra utalnak.
            Amennyiben a KN-kód előtt »ex« szerepel, az 1236/2005/EK rendelet hatálya alá tartozó termékek csak a KN-kód egy részének alkalmazási körét képezik, valamint az e mellékletben adott leírás és a KN-kód alkalmazási köre egyaránt meghatározzák ezeket.
            
                        KN-kód
                     
                     
                        Leírás
                     
                  
                        1.   Emberek megfékezésére tervezett áruk:
                        
                     
                  
                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00
                     
                     
                        
                                    1.1.
                                 
                                 
                                    Fogva tartásra szolgáló székek és bilincstáblák.
                                 
                              
                           Megjegyzés:
                        
                        Ez a pont nem vonatkozik a fogyatékkal élő személyek számára tervezett tolószékekre.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.2.
                                 
                                 
                                    Lábbilincsek, rabláncok, bilincsek és egyrészes kézbilincsek vagy bilincsek.
                                 
                              
                           Megjegyzés:
                        
                        Ez a pont nem vonatkozik a közönséges kézbilincsekre. A közönséges kézbilincsek mérete lánccal együtt, az egyik bilincs külső szélétől a másik bilincs külső széléig mérve, zárt állapotban 150 és 280 mm között van, és nem módosították úgy, hogy fizikai fájdalmat vagy szenvedést okozzon.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.3.
                                 
                                 
                                    Hüvelykujjbilincsek és hüvelykszorítók, beleértve a fogazott hüvelykujjbilincset is.
                                 
                              
                  
                        2.   Zendülések megfékezésére és önvédelmi célokra tervezett hordozható eszközök:
                        
                     
                  
                        ex 8543 70 90
                        ex 9304 00 00
                     
                     
                        
                                    2.1.
                                 
                                 
                                    Kis áramerősség melletti 10 000 V teljesítményű hordozható elektromos sokkolóeszközök, nem kizárólagosan, de beleértve az elektromos sokkolóbotot, az elektromos sokkolópajzsot, továbbá a bénító- vagy sokkolólövedéket kilövő fegyvereket.
                                 
                              
                                    1.
                                 
                                 
                                    Ez a pont nem vonatkozik a II. melléklet 2.1. pontjában leírt elektromos sokkolószíjakra és egyéb eszközökre.
                                 
                              
                                    2.
                                 
                                 
                                    Ez a pont nem vonatkozik azokra az egyedi elektromos sokkolóeszközökre, amelyeket felhasználójuk személyes védelmük céljára tartanak maguknál.
                                 
                              
                  
                        3.   Zendülések megfékezése vagy önvédelem céljából cselekvésképtelenséget előidéző anyagok alkalmazására szolgáló hordozható eszközök:
                        
                     
                  
                        ex 8424 20 00
                        ex 9304 00 00
                     
                     
                        
                                    3.1.
                                 
                                 
                                    Cselekvésképtelenséget előidéző vegyi anyag beadására vagy szétpermetezésére tervezett vagy átalakított hordozható eszközök zendülések megfékezésére vagy önvédelemre.
                                 
                              
                           Megjegyzés:
                        
                        Ez a pont nem vonatkozik azokra a hordozható eszközökre, amelyeket felhasználóik személyes védelmükre tartanak maguknál, még akkor sem, ha azok vegyi anyagot tartalmaznak.
                     
                  
                        ex 2924 29 98
                     
                     
                        
                                    3.2.
                                 
                                 
                                    Pelargonsav-vanillilamid (PAVA) (CAS RN 2444-46-4).
                                 
                              
                  
                        ex 2939 99 00
                     
                     
                        
                                    3.3.
                                 
                                 
                                    Olajosgyanta-tartalmú kapszaicin (OC) (CAS RN 8023-77-6).
                                 
                              
                  
                        4.   Készítmények, amelyekkel halálbüntetés végrehajtása céljából fecskendő segítségével halálos adagot beadva visszaélhetnek:
                        
                     
                  
                        ex 2933 53 90
                        (a)-tól f)-ig)
                        ex 2933 59 95
                        (g) és h))
                     
                     
                        
                                    4.1.
                                 
                                 
                                    Rövid és közepes hatástartamú barbiturát típusú anesztetikumok nem kizárólagosan, de beleértve:
                                    
                                                a)
                                             
                                             
                                                amobarbital (CAS RN 57-43-2)
                                             
                                          
                                                b)
                                             
                                             
                                                amobarbital nátriumsó (CAS RN 64-43-7)
                                             
                                          
                                                c)
                                             
                                             
                                                pentobarbital (CAS RN 76-74-4)
                                             
                                          
                                                d)
                                             
                                             
                                                pentobarbital nátriumsó (CAS 57-33-0)
                                             
                                          
                                                e)
                                             
                                             
                                                szekobarbital (CAS RN 76-73-3)
                                             
                                          
                                                f)
                                             
                                             
                                                szekobarbital nátriumsó (CAS RN 309-43-3)
                                             
                                          
                                                g)
                                             
                                             
                                                tiopental (CAS RN 76-75-5)
                                             
                                          
                                                h)
                                             
                                             
                                                tiopental nátriumsó (CAS RN 71-73-8), amely tiopenton-nátriumként is ismert
                                             
                                          
                              
                           Megjegyzés:
                        
                        E cikk ellenőrzése alá tartoznak továbbá azok a készítmények, amelyek a rövid és közepes hatástartamú barbiturát típusú anesztetikumok jegyzékében felsorolt altatószerek egyikét tartalmazzák.”